Jul 15,2016
మార్కెట్లోకి 'స్ప్లెండర్‌ ఐస్మార్ట్‌ 110'
న్యూఢిల్లీ: దేశీయ దిచక్ర వాహన తయారీ దిగ్గజ సంస్థ కొత్త స్ల్పెండర్‌ను మార్కెట్లోకి తీసుకు వచ్చింది. ఎంతో కాలంగా ద్విచక్ర వాహన ప్రియులు వేచి చూస్తున్న 'స్ప్లెండర్‌ ఐస్మార్ట్‌ 110'ను హిరో సంస్థ గురువారం మార్కెట్లోకి విడుదల చేసింది. దీని ధరను సంస్థ రూ.53,300గా (ఎక్స్‌షోరూమ్‌ న్యూఢిల్లీ) నిర్ణయించింది. హోండా సంస్థ నుంచి విడిపోయాక హీరో సంస్థ తన కంపెనీకి చెందిన జైపూర్‌ సెంటర్‌ ఆఫ్‌ ఇన్నోవేషన్‌ కేంద్రంలో స్వయంగా రూపొందించి ద్విచక్ర వాహన ఇదే కావడం విశేషం. పూర్తిగా సరికొత్త చాసిస్‌, కొత్త ఫ్రేమ్‌తో పాటు పూర్త్తి నూతన ఇంజిన్‌తో దీనిని హీరో సంస్థ తయారు చేసింది. వాహన ఇంజిన్‌ సామర్థ్యాన్ని పెంచేలా ఐ3ఎస్‌ టెక్నాలజీతో ఈ 'స్ప్లెండర్‌ ఐస్మార్ట్‌ 110'ను సంస్థ రూపొందించింది. 110సీసీ, 8.9 బీహెచ్‌పీ, 9 ఎన్‌ఎం పీక్‌ టార్క్‌ ఇంజిన్‌ సామర్థ్యంతో పాటు అలాయిడ్‌ ట్యూబ్‌లేని టైర్లు ఈ వాహనం ప్రత్యేకతలు. సరికొత్త 'ఇండియన్‌ డ్రైవింగ్‌ సైకిల్‌' పరిశీలన మేరకు ఈ వాహనం లీటరుకు 68 కి.మీ. మైలేజీని అందిస్తుందని నివేదికలు చెబుతున్నాయి.
మీ స్నేహితులకు రికమెండ్ చెయ్యండి